
Rothschild admite eșecul ESG, iar globalistii trec la 
agenda “capitalismului incluziv” 

În iulie anul trecut, pe măsură ce, în cele din urmă, agitația din jurul pandemiei s-a stins, am publicat un 
articol despre un proiect abia mediatizat numit “Consiliul pentru capitalism incluziv” (CIC). Grupul, 
condus de Lynn Forester de Rothschild, care acum pare a fi imaginea publică a faimoasei dinastii 
Rothschild, este punctul culminant al deceniilor de diverse agende globaliste combinate pentru a 
reprezenta dovada supremă a conspirației “Noii Ordini Mondiale”. Vă amintiţi când oamenii obișnuiau 
să spună că guvernarea globală de către elitiști era o fantezie paranoică? Ei bine, acum planul este o 
realitate recunoscută în mod deschis. 


CIC este strâns legat de instituții precum Forumul Economic Mondial, ONU şi FMI, dar este în primul 
rând o încercare de a lega mai strâns toate aceste organizaţii de lumea corporatistă, într-o demonstrație 
deschisă de complicitate. Grupul militează pentru răspândirea a ceea ce ei numesc “capitalismul părților 
interesate” — potrivit căreia corporatiile internationale au responsabilitatea de a participa la ingineria 
socială și sunt obligate (în numele binelui suprem) să manipuleze civilizaţia prin pedepse și recompense 
economice. 


Am fost martori la această agendă în acţiune în timpul lockdown-urilor din pandemie si a grabei de a 
impune pasapoartele vaccinale. Aceste eforturi nu ar fi fost posibile fără participarea marilor lanţuri 
corporative care lucrează mână în mână cu guvernele naționale şi cu Organizaţia Mondială a Sănătăţii. 
Din fericire, strategia a eşuat, întrucât guvernele locale şi publicul au ripostat. 


Am văzut, de asemenea, hidoşenia capitalismului părților interesate în presiunea pusă pentru sisteme de 
rating ESG (ce acordă un acces mai facil la resurse companiilor cu punctaj mai mare în chestiuni legate 
de promovarea politicilor legate de “combaterea schimbărilor climatice”, de “incluzivitate” si 
“diversitate”/LGBTOQ sau rasială ori de chestiuni sociale —n.n.) în rândul marilor companii. Probabil că 
majoritatea cititorilor sunt familiarizați cu ESG; retineti doar că publicul nu a fost conștient de 
terminologie până în ultimii doi ani. Globalistii au elaborat norme ESG încă din 2005. Ce este ESG? 
După cum observă Klaus Schwab de la WEF: 


"Cea mai importantă caracteristică a modelului părților interesate de astăzi este că mizele sistemului 
nostru sunt acum mai clar globale. Economiile, societățile si mediul sunt mai strâns legate între ele acum 
decât în urmă cu 50 de ani. Modelul pe care îl prezentăm aici are, prin urmare, un caracter fundamental 


global, iar cele două părți interesate principale sunt, de asemenea, globale (...) Ceea ce cândva era văzut 
drept externalitäti în procesul de elaborare a politicilor economice nationale şi în procesul de luare a 
deciziilor corporative individuale va trebui acum să fie încorporat sau internalizat în operațiunile 
fiecărui guvern, companie, comunitate și individ. Astfel, planeta este centrul sistemului economic global, 
iar sănătatea sa ar trebui să fie optimizată în deciziile luate de toate celelalte parti interesate.” 


ESG s-a dorit a fi instrumentul pe care globaliștii şi guvernele îl vor folosi pentru a forța companiile să 
adopte modelul de capitalism al părţilor interesate. Seamănă foarte mult cu sistemul comunist chinezesc 
de credit social, dar pentru întreprinderi, nu pentru indivizi. Cu cât scorul ESG al unei companii este 
mai mare, cu atât mai mult ar avea acces la împrumuturi şi finanţare guvernamentală (bani ușor de 
obținut). A început în 2005, concentrându-se pe controlul climei (influențând corporatiile să accepte 
credite de carbon şi impozitarea). Dar, până în 2016, a devenit altceva; ESG a adoptat pe scară largă 
politici de tip vigilantist-woke, inclusiv teoria critică a rasei, feminismul, ideologia trans, diverse elemente 
de marxism etc. 


Apärati familia naturală! Apärati 
lumea de mâine! "Familia gay” e o minciună! 


Aceasta a fost ESG-ul modern pe care îl cunoaştem cu toţii astăzi. Scopul era de a stimula corporatiile sa 
bombardeze publicul cu mesaje woke 24 de ore din 24, 7 zile din 7. Fiecare film, fiecare emisiune TV, 
fiecare carte, fiecare bandă desenată, fiecare desen animat pentru copii, fiecare reclamă, fiecare produs, 
fiecare site important de socializare, fiecare manual al angajatului, fiecare interacțiune socială ar fi fost 
contaminate cu otrava propagandei woke. Nu ar mai exista niciun loc unde să te ascunzi, niciun loc unde 
să scapi de mesaje. Şi a funcţionat, dar doar pentru o vreme. 


Expunerea ESG este poate unul dintre cele mai mari triumfuri ale presei alternative. E dovada că 
"wokificarea” economiei si societății noastre nu a fost rezultatul unei mișcări activiste de bază sau al 
evoluției naturale a civilizației. Nu, tot ce a devenit woke” a fost o agenda măsluită, o mişcare 
artificială, forțată de corporaţii si globalisti, care au folosit ESG ca vehicul. 


Lynn Forester de Rothschild a recunoscut recent, la summitul B20 din India, cu o oarecare dezamăgire, 
înfrângerea ESG. Deși Rothschild sugerează, de asemenea, că obiectivul va fi înlocuirea termenului 
"ESG” cu altceva, nu la fel de cunoscut publicului. Cu alte cuvinte, globalistii au fost forțați să renunţe la 
ESG, dar vor continua să caute alte metode pentru a prinde companiile în capcana stupului de extremă 
stânga. 


Este tipic pentru globaliști să-și rebranduiască proiectele ori de câte ori sunt demascate, ca o modalitate 
de a deruta publicul. Totuşi, nu cred că tactica va mai funcţiona. Cercetătorii sunt blocaţi în dinamica 
ESG şi schimbarea numelui nu va ajuta establishmentul să evite criticile. 


În mod interesant, am observat o schimbare dramatică a globalistilor către o poziţie defensivă, mai 
degrabă decât către poziţia ofensivă pe care o aveau acum câțiva ani. Nu pot decât să concluzionez ca 
ceva a mers foarte prost pentru ei în timpul pandemiei. Ei au fost obraznici cu retorica lor în 2020, 
recunoscandu-si practic intenţiile de a impune un sistem autoritar global. Acum sunt omenosi şi mult 
mai atenți la lucrurile pe care le spun. 


În acest scop, cea mai mare parte a discuţiilor oneste despre globalism nu se mai regăseşte în declarațiile 
de la WEF sau în sălile forumurilor de la Davos. Oameni precum Klaus Schwab se estompeaza în 
fundal. Adevărata agendă este acum discutată în cadrul unor evenimente mai obscure privind 
schimbările climatice, cum ar fi B20 din India sau Summitul pentru un nou pact global de finanțare de la 
Paris, despre care am scris în iulie. Acestea sunt evenimentele în care globalistii se simt mai liberi să 
vorbească despre ceea ce își doresc cu adevărat. 


Un comentariu interesant al Lynnei Rothschild la B20 a fost afirmaţia sa potrivit căreia “Legea privind 
reducerea inflației” a lui Biden este unul dintre cele mai bune modele pentru controlul stimulat al climei. 
Acest lucru confirmă ceea ce bănuiam deja: Legea de reducere a inflației nu a avut nimic de-a face cu 
inflația. Mai degrabă, a fost o modalitate de a deturna fondurile contribuabililor către subvenții 
guvernamentale pentru impozitarea carbonului și tehnologia verde. Altfel spus, Rothschild și CIC vor să 
dicteze afacerile globale şi să forțeze companiile să adopte politici de tip ESG folosind trilioane de dolari 
din fondurile pentru climă (7,5 trilioane de dolari pe an, mai exact). 


Priviţi lucrurile în felul următor: Orice companie care se "oferă voluntar” să folosească tehnologii verzi 
mai putin eficiente si să promoveze ideologia climatică primeşte acces la subvenții guvernamentale — 
este recompensată. Orice companie care refuză să se conformeze planului se va confrunta în cele din 
urmă cu o impozitare grea în timp ce încearcă să concureze cu colegii lor subventionati — practic, sunt 
forţate să iasă din afaceri. lată, în esenţă, stadiul incipient al unui regim economic global 
comunist/colectivist. 


Şi aici ajungem la miezul problemei. Nu există un “capitalism incluziv”. Nu există un “capitalism al 
părţilor interesate”. Nu există ”ESG”. Schimbările climatice ca ameninţare existențială sunt o farsă, la fel 
cum covidul nu a fost niciodată o ameninţare legitimă pentru marea majoritate a oamenilor. Toate aceste 
probleme reprezintă fum si oglinzi, o modalitate de a distrage atenţia populaţiei de la intenţia de bază — 
crearea unei centralizări financiare totale în mâinile câtorva elite alese. Nu este vorba despre mediu. Nu 
este vorba despre sănătatea publică. Este vorba în totalitate despre economie. Scopul final pentru ei este 
de a convinge publicul sa imbratiseze micromanagementul economic. 


Odată ce economia este închisă într-o închisoare ideologică în care întreprinderile sunt forțate să dea 
semnale de virtute, odată ce accesul la comerțul privat poate fi refuzat de o mână de birocrati care 
lucrează cu corporatiile, establishmentul are atunci mijloacele de a dicta orice altă fateta a societății. 


Comportamentele noastre, credințele noastre, principiile noastre, morala noastră; totul este la îndemână. 
Pentru că dacă oligarhia are puterea de a determina dacă tu şi familia ta mâncaţi sau muriti de foame, 
atunci are puterea de a va determina să faceți tot ceea ce vrea ea să faceți. 


Traducere după https://alt-market.us/rothschild-admits-esg-failure-as-globalists-shift-to-inclusive- 
capitalism-agenda/ (https://alt-market.us/rothschild-admits-esg-failure-as-globalists-shift-to-inclusive- 
capitalism-agenda/) 

